Hivatalos Lap L 019 , 25/01/1996 o. 0041 - 0049



A Bizottság határozata (1996. január 12.) a törzskönyvezett lófélék spermája, petesejtjei és embriói tenyésztéstechnikai bizonyítványának megállapításáról (EGT vonatkozású szöveg) (96/79/EK) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a lófélék Közösségen belüli kereskedelmét szabályozó tenyésztéstechnikai és származástani feltételekről szóló, 1990. június 26-i 90/427/EGK tanácsi irányelvre [1] és különösen annak 8. cikke (2) bekezdésére, mivel az állat – amelyből a sperma, petesejt és embrió származik – származásának és azonosságának megállapítása érdekében meghatározott adatoknak kell szerepelnie a tenyésztéstechnikai bizonyítványon; mivel el lehet tekinteni magától a bizonyítványtól, amennyiben az e határozatban említett adatok már szerepelnek a spermára, petesejtre vagy embrióra vonatkozó referenciadokumentációban; mivel az e határozatban előírt intézkedések összhangban vannak az Állattenyésztés-technikai Állandó Bizottság véleményével, ELFOGADTA EZT A HATÁROZATOT: 1. cikk Az alábbi adatokat kell feltüntetni a törzskönyvezett lófélék spermájához kiállított bizonyítványon: 1. A donor ménre vonatkozó adatok: - a kiállító szerv, - a származási méneskönyv neve és címe, - a fajta, - az eredeti méneskönyvi nyilvántartási szám (ha rendelkezésre áll), - az állat neve, - a bizonyítvány kiállításának dátuma, - az azonosítási rendszer (mikrochip, tetoválás, beégetett bélyeg, fénykép), - az azonosítás, - információ vércsoport-meghatározás vagy ezzel egyenértékű garanciát nyújtó, a származás igazolására szolgáló tudományos vizsgálatok végzéséről, - a születési idő, - a tulajdonos neve és címe, - a szülők, illetve az anyaállatot nemző apaállat neve és méneskönyvi száma, valamint a méneskönyv neve, - a teljesítményvizsgálatok és tenyészértékbecslések eredménye (fakultatív). 2. A spermára vonatkozó adatok: - az azonosítás, - az adagok száma, - a gyűjtés dátuma, - a spermagyűjtő központ(ok) neve és címe, beleértve a nyilvántartási számot, - a címzett neve és címe. 2. cikk Az 1. cikkben meghatározott adatok megadhatók: 1. az I. mellékletben foglalt mintának megfelelő bizonyítvány formájában; 2. a lóféle spermáját kísérő dokumentációban. Ebben az esetben az illetékes hatóságoknak az alábbi formában kell igazolniuk, hogy az 1. cikkben előírt adatok szerepelnek ezen okmányokban: "Alulírott igazolom, hogy ezen okmányok tartalmazzák a 96/79/EK bizottsági határozat 1. cikkében említett adatokat." 3. cikk Az alábbi adatokat kell feltüntetni a törzskönyvezett lófélék petesejtjeihez kiállított bizonyítványon: 1. A donor kancára vonatkozó adatok: - az 1. cikk 1. pontjában meghatározott adatok. 2. A petesejtekre vonatkozó adatok: - az azonosítás, - a gyűjtés dátuma, - a petesejtgyűjtő munkacsoport(ok) neve és címe, beleértve a nyilvántartási számot, - a címzett neve és címe. Ha egy műszalmában egynél több petesejt van, azt egyértelműen közölni kell, továbbá minden petesejtnek ugyanattól az anyaállattól kell származnia. 4. cikk A 3. cikkben meghatározott adatok megadhatók: 1. a II. mellékletben foglalt mintának megfelelő bizonyítvány formájában; 2. a lovak petesejtjeit kísérő dokumentációban. Ebben az esetben az illetékes hatóságoknak az alábbi formában kell igazolniuk, hogy a 3. cikkben előírt adatok szerepelnek ezen okmányokban: "Alulírott igazolom, hogy ezen okmányok tartalmazzák a 96/79/EK bizottsági határozat 3. cikkében említett adatokat." 5. cikk Az alábbi adatokat kell feltüntetni a törzskönyvezett lófélék embrióihoz kiállított bizonyítványon: 1. A donor ménre és a donor kancára vonatkozó adatok: - az 1. cikk 1. pontjában meghatározott adatok. 2. Az embriókra vonatkozó adatok: - az azonosítás, - a gyűjtés dátuma, - a termékenyítés vagy a pároztatás dátuma, - az embriógyűjtő munkacsoport(ok) neve és címe, beleértve a nyilvántartási számot, - a címzett neve és címe. Ha egy műszalmában egynél több embrió van, azt egyértelműen közölni kell, továbbá minden embriónak azonos szülőktől kell származnia. 6. cikk Az 5. cikkben meghatározott adatok megadhatók: 1. a III. mellékletben foglalt mintának megfelelő bizonyítvány formájában; 2. a lovak embrióit kísérő dokumentációban. Ebben az esetben az illetékes hatóságoknak az alábbi formában kell igazolniuk, hogy az 5. cikkben előírt adatok szerepelnek ezen okmányokban: "Alulírott igazolom, hogy ezen okmányok tartalmazzák a 96/79/EK bizottsági határozat 5. cikkében említett adatokat." 7. cikk Ennek a határozatnak a tagállamok a címzettjei. Kelt Brüsszelben, 1996. január 12-én. a Bizottság részéről Franz Fischler a Bizottság tagja [1] HL L 224., 1990.8.18., 55. o. -------------------------------------------------- I. MELLÉKLET +++++ TIFF +++++ +++++ TIFF +++++ -------------------------------------------------- II. MELLÉKLET +++++ TIFF +++++ +++++ TIFF +++++ -------------------------------------------------- III. MELLÉKLET +++++ TIFF +++++ +++++ TIFF +++++ +++++ TIFF +++++ --------------------------------------------------